cyanic-selkie/wikianc huggingface dataset:
Ηγεμονία της Λήμνου
Η τύχη της δυναστείας
Η Μαρία πήρε σύζυγο τον Γκιβέρτο της Βερόνα (Giberto da Verona) το 1280. Έζησε στην Εύβοια και απέκτησε τρία παιδιά: το Γουλιέλμο και το Φραγκίσκο, που πέθαναν σε νεαρή ηλικία, και τη Βεατρίκη (-1328), δέσποινα του ενός τρίτου της Εύβοιας, η οποία έκανε δύο γάμους. Από τον πρώτο σύζυγό της, τον Γκαρπόζο (Garposo), απέκτησε ένα γιο. Σε δεύτερο γάμο, που έγινε το 1303 περίπου, πήρε τον Ιωάννη ντε Νοαγιέ (Jan de Noyers).
Η Ανέζα, δεύτερη κόρη του Παύλου Ναβιγκαγιόζο, πήρε τον Γκαετάνο ντάλα Καρτσέρι (Gaetano dalla Carceri). Απέκτησε μια θυγατέρα, τη Μαρία, που υπήρξε δέσποινα του ενός έκτου της Εύβοιας από το 1310 ως το 1322. Αυτή έκανε δύο γάμους: α) με τον Αλβέρτο Παλαβιτσίνι (Alberto Pallavicini) και β) με τον Ανδρέα Κορνάρο, δεσπότη της Καρπάθου.
Συγγενής των δύο παραπάνω ήταν ο Πέτρος ντάλα Καρτσέρι (Pietro dalla Carceri), ο οποίος κατείχε τα δύο τρίτα της Εύβοιας εκ κληρονομίας την περίοδο 1328-40 και ο γιος του Ιωάννης, άρχων της Εύβοιας την περίοδο 1340-58.
Η τρίτη θυγατέρα του Παύλου Ναβιγκαγιόζο πήρε σύζυγο τον Άγγελο Κουερίνι (Angelo Quirini) και εγκαταστάθηκε στην Κρήτη. Απέκτησε μια κόρη, σύζυγός της οποίας ήταν ο Γιαννάκης Γραδενίγος, επίσης από την Κρήτη.
Σημειώσεις
Κατηγορία:Ιστορία της Λήμνου Κατηγορία:Λατινική Αυτοκρατορία Κατηγορία:Σταυροφορικά κράτη
15760 Αλβιόν
Ο 15760 Αλβιόν (προσωρινή ονομασία 1992 QB1) είναι το πρώτο μεταποσειδώνιο αντικείμενο που ανακαλύφθηκε στις 30 Αυγούστου του 1992, μετά τον Πλούτωνα και το δορυφόρο του, Χάροντα. Ανακαλύφθηκε το 1992 από τους Ντέιβιντ Τζιούιτ και Τζέιν Λούου του Παρατηρητηρίου Μάουνα Κέα της Χαβάης. Είναι ένα «κρύο» κλασικό αντικείμενο της ζώνης του Κάιπερ και από τον προσωρινό προσδιορισμό του προέρχεται η ονομασία των κλασικών αντικειμένων της ζώνης του Κάιπερ (cubewano, QB1). Αποκωδικοποιώντας τον προσωρινό χαρακτηρισμό του, το «QB1» αποκαλύπτει ότι ήταν το 27ο αντικείμενο που βρέθηκε το δεύτερο δεκαπενθήμερο του Αυγούστου εκείνου του έτους. Έως τον Ιανουάριο του 2018, πάνω από 2.400 αντικείμενα βρέθηκαν πέρα από τον Ποσειδώνα, πολλά από τα οποία είναι κλασικά αντικείμενα της ζώνης του Κάιπερ. Προτάθηκε να ονομαστεί «Σμάιλι», αλλά υπήρχε ήδη αστεροειδής με αυτό το όνομα, 1613 Σμάιλι, προς τιμή του Αμερικανού αστρονόμου Τσαρλς Χιου Σμάιλι (Charles Hugh Smiley). Έλαβε τον αριθμό 15760 και παρέμεινε ανώνυμος μέχρι τον Ιανουάριο του 2018 (συνήθως αναφέρεται απλώς ως «QB1», παρόλο που αυτό ήταν τεχνικά ασαφές χωρίς το έτος της ανακάλυψης). Ονομάστηκε Αλβιόν προς τιμή του Αλβιόν από τη μυθολογία του Ουίλιαμ Μπλέικ. Έχει διάμετρο περίπου 160 χιλιόμετρα.
Παραπομπές
15760 Αλβιόν
Ντέρεκ Σέρινιαν
Ο Ντέρεκ Σέρινιαν (αγγλ. Derek Sherinian) είναι Ελληνοαρμενικής καταγωγής Αμερικανός κιμπορντίστας και συνθέτης, γνωστός ως πρώην μέλος του progressive metal συγκροτήματος Dream Theater και των Black Country Communion, ενώ έχει συνεργαστεί με τους Alice Cooper, Billy Idol, Yngwie Malmsteen, Kiss και Black Label Society και έχει δημιουργήσει τους Planet X.
Βιογραφία
Ο Σέρινιαν γεννήθηκε στην Καλιφόρνια το 1966. Ξεκίνησε μαθήματα πιάνο σε ηλικία πέντε ετών και μέχρι τα δέκα του χρόνια είχε μάθει τραγούδια του πρώτου του πρότυπου, του Έλτον Τζον. Αφού αποφοίτησε από το λύκειο, έλαβε υποτροφία για μουσικό κολέγιο του Μπέρκλι και μετά το τέλος των σπουδών του, εντάχθηκε στο προσωπικό σχήμα του πρώην ντράμερ του Τζίμι Χέντριξ, Μπάντι Μάιλς.
Ρίο Χαριάντο
Ο Ρίο Χαριάντο (Rio Haryanto, 22 Ιανουαρίου 1993) είναι Ινδονήσιος οδηγός αγώνων. Συγκεκριμένα είναι ο 1ος οδηγός απ' τη χώρα αυτή ο οποίος συμμετέχει στη Φόρμουλα 1.
Ντέρεκ Σέρινιαν
Βιογραφία
αριστερά|μικρογραφία|150px|Ο Σέρινιαν το 2006 Με τον Μάιλς, περιόδευσε στις Ηνωμένες Πολιτείες στα 21 του χρόνια. Στην συνέχεια εντάχθηκε στο συγκρότημα του Alice Cooper, με τον οποίο εμφανίστηκε σε περισσότερες από 250 συναυλίες σε διάστημα τριών ετών και ηχογράφησε μαζί του τον δίσκο "The Last Temptation", το 1994.
Παράλληλα, συνεργάστηκε με τους Kiss παίζοντας πλήκτρα κατά την περιοδεία για την προώθηση του άλμπουμ "Revenge" και συμμετέχοντας στο ζωντανά ηχογραφημένο "Alive III". Την επόμενη χρονιά, έκανε οντισιόν για την θέση του κιμπορντίστα των Dream Theater, με τους οποίους παρέμεινε για τα επόμενα τέσσερα χρόνια, ηχογραφώντας το ΕΡ "A Change Of Seasons", το άλμπουμ "Falling Into Infinity" και το ζωντανά ηχογραφημένο "Once In A LIVEtime".
Ρίο Χαριάντο
Βιογραφικό
Γεννήθηκε στη Σουρακάρτα της Ινδονησίας στις 22 Ιανουαρίου του 1993. Ξεκίνησε την αγωνιστική του καριέρα σε πολύ νεαρή ηλικία και συγκεκριμένα το 2008 όταν συμμετείχε σε τρία Ασιατικά Πρωταθλήματα: Απ' αυτά τα 3 Πρωταθλήματα, οι περισσότερες συμμετοχές του ήταν στην Ασιατική Φόρμουλα 2.0 όπου κέρδισε 2 αγώνες και τελικά κατετάγη 3ος πίσω απ' το Σουηδό Φέλιξ Ρόσενκβοιστ και το Γερμανό Ματίας Μπέτσε.
Χαριάντο Ρίο
Ντέρεκ Σέρινιαν
Βιογραφία
Το 1999, αποχώρησε από το συγκρότημα λόγω μουσικών διαφορών με τα υπόλοιπα μέλη των Dream Theater και σχημάτισε τους Planet X μαζί με το ντράμερ Βίρτζιλ Ντονάτι και τον κιθαρίστα Τόνι ΜακΑλπάιν. Το τρίο ηχογράφησε τρία στούντιο και ένα ζωντανό άλμπουμ, ενώ ο Σέρινιαν κυκλοφόρησε επτά προσωπικούς δίσκους μέχρι το 2011.
Το 2001, έγινε μέλος του συγκροτήματος του Billy Idol μετά από πρόταση του κιθαρίστα του, Στιβ Στίβενς. Μαζί του συνεχίζει να ηχογραφεί και να περιοδεύει, ενώ το 2010 σχημάτισε τους Black Country Communion με τον μπασίστα και τραγουδιστή Γκλεν Χιουζ, τον κιθαρίστα Τζο Μποναμάσα και το ντράμερ Τζέισον Μπόναμ. Το πρώτο τους άλμπουμ ηχογραφήθηκε σε διάστημα πέντε ημερών και μπήκε στο Top-50 του αμερικάνικου Billboard, ακολουθούμενο από τα "Black Country Communion 2" και "Afterglow" πριν διαλυθεί το συγκρότημα. Στη συνέχεια, ο Σέρινιαν έγινε μέλος του προσωπικού σχήματος του Μποναμάσα.
Το 2011, μαζί με τον Μάικ Πορτνόι, τον Μπίλι Σίχαν και τον Τόνι ΜακΑλπάιν σχημάτισε τους PSMS, ηχογραφώντας το ζωντανό "Live in Tokyo" το 2013.
Δισκογραφία
{|width="90%" align="center"|
Εξωτερικοί σύνδεσμοι
Κατηγορία:Αμερικανοί πιανίστες Κατηγορία:Αμερικανοί μουσικοί Κατηγορία:Ροκ μουσικοί
Το κορίτσι από τη Δανία (ταινία)
Το κορίτσι από τη Δανία (πρωτότυπος τίτλος: The Danish Girl) είναι μια Αμερικανό-Βρετανική βιογραφική ρομαντική δραματική ταινία του 2015, σε σκηνοθεσία του Τομ Χούπερ, βασισμένη στο ομώνυμο μυθιστόρημα του Ντέιβιντ Έμπερσοφ και ελαφρώς εμπνευσμένη από τη ζωή των ζωγράφων Λίλι Έλμπε και Γκέρντα Βέγκενερ.
Τουρκαλβανοί
Η λέξη Τουρκαλβανός είναι θρησκευτικός όρος που χρησιμοποιούν οι Έλληνες για τους Μουσουλμάνους Αλβανούς από το 1715 και ύστερα. Υπό μία ευρύτερη έννοια, ο όρος αυτός περιελάμβανε τόσο τους Μουσουλμάνους Αλβανούς, όσο και τους Τούρκους πολιτικούς και στρατιωτικούς της Οθωμανικής διοίκησης στα Βαλκάνια. Η λέξη προέρχεται από την ταυτοποίηση των Μουσουλμάνων με τους Οθωμανούς και/ή τους Τούρκους, λόγω του διοικητικού συστήματος μιλλέτ της Οθωμανικής Αυτοκρατορίας για την ταξινόμηση των ανθρώπων σύμφωνα με τη θρησκεία τους, όπου το μουσουλμανικό μιλλέτ έπαιζε τον ηγετικό ρόλο και σε αυτό μετείχαν και Αλβανοί.
Από τα μέσα του δέκατου ένατου αιώνα, ο όρος Τούρκος και από τα τέλη του δέκατου ένατου αιώνα και εξής, ο παράγωγος όρος Τουρκαλβανός έχει χρησιμοποιηθεί ως υποτιμητικός όρος, φράση και/ή έκφραση για τους Μουσουλμάνους Αλβανούς και τις κοινότητές τους. Ο όρος είναι σαφώς ιστορικός και συχνά αναφέρετε σε τέτοια κείμενα, αλλά έχει επίσης διαπιστωθεί ότι είναι ασαφής, ιδεολογικά και συναισθηματικά φορτισμένος και ότι έχει χρησιμοποιηθεί με ιμπεριαλιστική και ρατσιστική σημασία. Οι Αλβανοί έχουν εκφράσει τη διαφωνία τους ως προς τους όρους Τούρκος και τον παράγωγο του Τουρκαλβανός, όταν αναφέρονται σε αυτούς. Έχει αναφερθεί ότι στα τέλη του 20ού αιώνα μερικοί Χριστιανοί Αλβανοί εξακολουθούσαν να χρησιμοποιούν τον όρο Τούρκος για να αναφερθούν στους Μουσουλμάνους Αλβανούς. thumb|Μουσουλμάνοι Αλβανοί παίζουν «κυρία».
Ετυμολογία και χρήση του όρου
Ο όρος Τουρκαλβανός είναι σύνθετη λέξη, από τους όρους Τούρκος και Αλβανός. Η λέξη Αλβανός ήταν και εξακολουθεί να είναι όρος που χρησιμοποιείται ως εθνωνύμιο, ενώ η λέξη Τούρκος παρότι είναι εθνωνύμιο σήμερα, θεωρήθηκε κατά καιρούς από τους δυτικούς Ευρωπαίους ή από τους μη μουσουλμανικούς βαλκανικούς λαούς, ως συνώνυμη με το Μουσουλμάνος. Μια συλλογή αλβανικών παραδοσιακών τραγουδιών, που δημοσιεύθηκε το 1870 από τον Thimi Mitko, δείχνει ότι οι περισσότεροι αλβανόφωνοι της εποχής του προσδιοριζόντουσαν μεταξύ τους με διαφορετικούς όρους και όχι με μία ενιαία εθνική ονομασία. Αργότερα, το 1770, Μουσουλμάνοι Αλβανοί μισθοφόροι, που αναφέρονται ως Τουρκαλβανοί, πληρώθηκαν από τον Οθωμανό Σουλτάνο για να καταστείλουν την εξέγερση των Ορλωφικών. Η δραστηριότητά τους περιελάμβανε σφαγές, λεηλασίες και καταστροφές στις περιοχές της Ηπείρου, της Δυτικής Μακεδονίας, της Κεντρικής Ελλάδας, της Θεσσαλίας και της Πελοποννήσου, οι οποίες υπέστησαν τις περισσότερες καταστροφές και σφαγές, λόγω της δραστηριότητας 15.000 Μουσουλμάνων Αλβανών μισθοφόρων. Το 1779, ο Οθωμανικός στρατός κατάφερε τελικά να εκδιώξει τις ομάδες αυτές από την Πελοπόννησο, ενώ οι υπόλοιποι είτε σκοτώθηκαν από τους κατοίκους της περιοχής, είτε βρήκαν καταφύγιο στις μουσουλμανικές αλβανικές κοινότητες του Λάλα και των Βαρδουνίων. Η περίοδος 1770-1779 γενικά ονομάζεται Αλβανοκρατία στην ελληνική ιστοριογραφία. Ως αποτέλεσμα, οι τοπικές ελληνικές παραδόσεις στην Ήπειρο από τα τέλη του 18ου αιώνα, αναφέρουν συχνές επιδρομές και λεηλασίες από «τουρκαλβανικές» ή «αλβανικές» ομάδες. Αυτό το είδος δραστηριότητας συνδέθηκε με την ερήμωση των οικισμών.
Αργότερα, κατά τη διάρκεια του Ελληνικής Επανάστασης (1821-1830), ως Τουρκαλβανοί αναφέρονται οι Μουσουλμάνοι Αλβανοί που πολέμησαν με τη οθωμανική πλευρά εναντίον των Ελλήνων επαναστατών.
Οι Μουσουλμάνοι Αλβανοί συχνά αποκαλούνται, από τους Έλληνες, Τουρκαλβανοί. Όπως ο όρος «Τούρκος», η έκφραση χρησιμοποιήθηκε από ορισμένους συγγραφείς, κυρίως στη δυτικοευρωπαϊκή λογοτεχνία του 19ου και 20ου αιώνα, για τους μουσουλμανικούς αλβανικούς πληθυσμούς. Ως εκ τούτου, η λέξη Τούρκος με αυτή τη χρήση της κατόρθωσε να έχει επίσης υποτιμητική και αποθαρρυντική έννοια που, όταν χρησιμοποιείτο σε άλλες λέξεις, έδινε την υποτιμητική έννοια της σκληρής και απάνθρωπης συμπεριφοράς ή και της οπισθοδρομικότητας και αγριότητας. Στο γενικό πλαίσιο των Βαλκανίων κατά τον εικοστό αιώνα, η χρήση της λέξης «Τούρκος» (και «Τουρκία») έχει επίσης χρησιμοποιηθεί πολιτικά, για να διαφοροποιήσει τον «αυτόχθονα» από τον «ξένο», ώστε να υπονοούνται οι βαλκάνιοι Μουσουλμάνοι ως αλλοδαποί. Στην περίπτωση των Αλβανών, αυτό κατά καιρούς έχει οδηγήσει κάποιες φορές σε αλβανοφοβία, αρνητικά στερεότυπα, κοινωνικοπολιτικές διακρίσεις και ακόμη και μαζική βία.
Χρήση στα ελληνικά μέσα ενημέρωσης και τη λογοτεχνία
Στις αρχές της δεκαετίας του 1880, ο ελληνικός τύπος χρησιμοποίησε ανοιχτά τον όρο «Τουρκαλβανοί ληστές» για να υποκινήσει αισθήματα μίσους και να συσχετίσει τους Αλβανούς εθνικιστές με την «τουρκική ανθελληνική προπαγάνδα». Κατά τα έτη 1882-1897, κάποια ελληνικά μέσα ενημέρωσης και δημοσιεύματας ξεκίνησαν εκστρατεία προώθησης της φιλίας και μελλοντικής συμμαχίας μεταξύ Ελλήνων και Αλβανών. Έτσι απέφευγαν τη χρήση του όρου Τουρκαλβανός και υποδείκνυαν τα κοινά χαρακτηριστικά που μοιράζονται και οι δύο πληθυσμοί. Έτσι χρησιμοποιήθηκαν οι νέοι μικτοί όροι, Ελληνοαλβανοί και Ελληνες Πελασγοί. Μετά την Ελληνική Επανάσταση, ο όρος Τουρκαλβανός χρησιμοποιήθηκε μερικές φορές και στα ελληνικά σχολικά βιβλία του 19ου αιώνα. Οι ελληνικές εθνικιστικές εξιστορήσεις εξακολουθούν να χρησιμοποιούν τον ευρύτερα γνωστό υποτιμητικό όρο Τουρκαλβανός, αντί του «Μουσουλμάνος Αλβανός».
Σχετικοί όροι
Οι Έλληνες είχαν επίσης ονομάσει διάφορες μουσουλμανικές αλβανικές κοινότητες ως Τουρκοβαρδουνιώτες και Τουρκοτσάμηδες. Στη Θεσπρωτία, ο τοπικός ορθόδοξος χριστιανικός πληθυσμός χρησιμοποιούσε τη λέξη Τούρκος (δηλ. Μουσουλμάνος) για τους Αλβανούς Μουσουλμάνους Τσάμηδες, όρος που χρησιμοποιείται ακόμα στην περιοχή από μερικούς ηλικιωμένους. Επίσης, οι βρετανικές μυστικές υπηρεσίες και ο γερμανικός στρατός δανείστηκαν από τους Έλληνες τον όρο Τουρκαλβανός για να περιγράψουν τους Αλβανούς Μουσουλμάνους Τσάμηδες κατά τη διάρκεια του Β' Παγκοσμίου Πολέμου. Επιπλέον, στην ελληνική γλώσσα έχουν χρησιμοποιηθεί και παρόμοιοι σύνθετοι εθνογραφικοί όροι που αποκαλύπτουν επίσης το εθνικό ή θρησκευτικό υπόβαθρο των συγκεκριμένων κοινοτήτων, όπως Τουρκοκρητικοί (ή Τουρκοκρήτες) και Τουρκοκύπριοι.
Μεταξύ του ευρύτερου ελληνόφωνου πληθυσμού, μέχρι τον μεσοπόλεμο του εικοστού αιώνα, ο όρος Αρβανίτης χρησιμοποιήθηκε για να περιγράψει έναν κυρίως αλβανόφωνο, ανεξάρτητα από τις θρησκευτικές του πεποιθήσεις, συμπεριλαμβανομένου σπανίως και του Ισλάμ. Από την άλλη πλευρά, στην Ήπειρο, ο όρος Αρβανίτης χρησιμοποιείται ακόμα για αλβανόφωνους, ανεξάρτητα από την υπηκοότητα και τη θρησκεία τους.
Πηγές
Κατηγορία:Τουρκοκρατία Κατηγορία:Ισλάμ στην Ελλάδα Κατηγορία:Ισλάμ στην Αλβανία Κατηγορία:Οθωμανική Αλβανία
Βιετναμέζικη κουζίνα
μικρογραφία|Μπουν τσα, ένα πιάτο με ψητό χοιρινό κρέας, [[Νουντλς|νούντλς και βότανα.]] μικρογραφία|Μπαν μι με χοιρινό. μικρογραφία|Φο με μοσχαρίσιο ψαρονέφρι. Η βιετναμέζικη κουζίνα περιλαμβάνει τα φαγητά και τα ποτά του Βιετνάμ και βασίζεται σε έναν συνδυασμό πέντε βασικών γεύσεων στα συνολικά γεύματα. Κάθε βιετναμέζικο πιάτο έχει μια χαρακτηριστική γεύση που αντανακλά ένα ή περισσότερα από αυτά τα στοιχεία.
Οι βιετναμέζικες συνταγές χρησιμοποιούν λεμονόχορτο, πιπερόριζα, μέντα, βιετναμέζικη μέντα, μακρύ κόλιανδρο, βιετναμέζικη κανέλα, τσίλι, μοσχολέμονο και φύλλα ταϊλανδέζικο υ βασιλικού. Η παραδοσιακή βιετναμέζικη μαγειρική χαρακτηρίζεται συχνά από τη χρήση φρέσκων συστατικών, την ελάχιστη χρήση γαλακτοκομικών ή λαδιών, ιδιαίτερες υφές και τη χρήση βοτάνων και λαχανικών. Είναι επίσης χαμηλή σε ζάχαρη και είναι σχεδόν πάντα χωρίς γλουτένη, καθώς πολλά από τα πιάτα φτιάχνονται με νουντλς ρυζιού, ρυζόχαρτα και ρυζάλευρο αντί για σιτάρι.
Η βιετναμέζικη κουζίνα είναι συνδυασμός γεύσεων της κουζίνας των αποικιοκρατών μαζί με τις παλιές, τοπικές γεύσεις και τεχνικές. Έχει επηρεαστεί από την κινέζικη κουζίνα, την κουζίνα των Χμερ, την ινδική και την ιαπωνική, αλλά και την κουζίνα των Γάλλων αποικιοκρατών. Τα κλασικά βιετναμέζικα πιάτα είναι το μπαν μι, και το φο.
Το Βιετνάμ διαιρείται σε 50 περιφέρειες. Σε σχέση με το φαγητό, υπάρχουν τρεις διακριτές περιοχές: βόρεια, κεντρική ορεινή, και νότια. Καθεμία από αυτές έχει το δικό της κλίμα, πολιτισμό και παραδόσεις. Γενικά, η βόρεια περιοχή έχει επηρεαστεί από την κουζίνα της Κίνας και το πιο κρύο κλίμα, η νότια περιοχή βασίζεται στα παραδοσιακά χαρακτηριστικά της κουζίνας των Χμερ και της Ταϊλάνδης με πιο ζεστό κλίμα, και άρα μεγαλύτερη έμφαση σε σαλάτες, ψητά κρέατα και κρύα πιάτα, ενώ η κεντρική περιοχή αποτελεί τη μίξη αυτών των δύο.
Σούπες
Η βιετναμέζικη κουζίνα έχει μια μεγάλη ποικιλία από σούπες με νούντλς, καθεμία με ξεχωριστές επιρροές, προέλευση και γεύσεις. Ένα κοινό χαρακτηριστικό πολλών από αυτές τις σούπες είναι ο πηχτός ζωμός τους.
Μπουν μπο χουέ: Η πικάντικη σούπα με νουντλς και μοσχάρι προέρχεται από τη βασιλική πόλη Χουέ στο κεντρικό Βιετνάμ. Τα κόκαλα του βοείου κρέατος, η ζυμωμένη πάστα γαρίδας, το λεμονόχορτο και τα αποξηραμένα τσίλι δίνουν στον ζωμό τις χαρακτηριστικές του γεύσεις. Συχνά σερβίρεται με φύλλα μέντας, φύτρα φασολιών και φέτες λάιμ. Ορισμένα εστιατόρια χρησιμοποιούν επίσης τα πόδια του χοίρου.
Μπουν ριέ: Μια σούπα με λεπτά νουντλς ρυζιού, γαρνιρισμένη με καβούρι και γαρίδα, σερβίρεται σε ζωμό με βάση την ντομάτα και γαρνίρεται με φύτρα φασολιών, πάστα γαρίδας, φύλλα βοτάνων, λάιμ, τόφου, σπανάκι και κομμάτια ντομάτας.
Φο: Μια σούπα με νουντλς με πλούσιο, διάφανο ζωμό που φτιάχνεται από παρατεταμένο βράσιμο κρέατος και μπαχαρικών, οι πολλές ποικιλίες της παρασκευάζονται με διαφορετικά κρέατα (συνηθέστερα μοσχάρι ή κοτόπουλο) μαζί με κεφτεδάκια βοδινού. Το φο σερβίρεται συνήθως σε μπολ με φρέσκο κρεμμυδάκι, με φέτες από μισοψημένο μοσχαρίσιο κρέας (που θα μαγειρευτεί από τον ζεστό ζωμό που βράζει) και ζωμό. Στα νότια προστίθενται επίσης φύτρα φασολιών και διάφορα βότανα.
Χου τιέ: Μια σούπα με νουντλς με πολλά διαφορετικά στυλ, συμπεριλαμβανομένης μιας "ξηρής" (όχι σούπας, αλλά με σάλτσα) εκδοχής, η οποία μεταφέρθηκε στο Βιετνάμ μέσω Κινέζων μεταναστών από την Καμπότζη. Τα νούντλς είναι συνήθως νούντλς αυγών ή νούντλς ρυζιού, αλλά μπορούν να χρησιμοποιηθούν πολλοί άλλοι τύποι. Η βάση της σούπας είναι από χοιρινά κόκαλα.
Πιάτα με ρύζι
μικρογραφία|Κομ ταμ. μικρογραφία|Μπαν τσουν. Κομ ταμ: Ένα πιάτο που παρασκευάζεται από ρύζι με σπασμένους κόκκους ρυζιού. Το κομ σημαίνει μαγειρεμένο ρύζι, ενώ το ταμ αναφέρεται στους σπασμένους κόκκους ρυζιού. Αν και υπάρχουν ποικίλες εκδοχές όπως κομ ταμ Σαϊ Γκον (σπασμένο ρύζι τύπου Σαϊγκόν), τα κύρια συστατικά παραμένουν τα ίδια για τις περισσότερες περιπτώσεις.
Μπαν τσουν: Ένα πιάτο που παρασκευάζεται από κολλώδες ρύζι, φασόλια ροβίτσα, χοιρινό και άλλα συστατικά, τυλιγμένα σε φύλλα μπανάνας.
Παραπομπές
Κατηγορία:Εθνικές κουζίνες Κατηγορία:Πολιτισμός του Βιετνάμ
Σοφία του Γκλόστερ
Η Σοφία του Γκλώστερ (αγγλ. Sophia of Gloucester, 29 Μαΐου 1773 - 29 Νοεμβρίου 1844) ήταν κόρη του Γουλιέλμου Ερρίκου, Δούκα του Γκλώστερ και του Εδιμβούργου, και της Μαρία Ουόλπολ. Ήταν, επίσης, δισέγγονη του Γεωργίου Β΄ της Μεγάλης Βρετανίας και ανιψιά του Γεωργίου Γ΄ του Ηνωμένου Βασιλείου.
Βιογραφία
Η Σοφία Ματθίλδη γεννήθηκε στις 29 Μαΐου 1773 στην οδό Γκρόουβενορ στο Μέυφαιρ και πήρε τον τίτλο προσφώνησης Αυτού Υψηλότητα. Βαπτίσθηκε στην Οικία Γκλώστερ στις 26 Ιουνίου 1773 από τον Τσαρλς Μος, Επίσκοπο του Σαιντ Ντέηβιντς. Οι ανάδοχοί της ήταν ο Ερρίκος, Δούκας του Κάμπερλαντ & του Στράθερν, η Άννα, Δούκισσα του Κάμπερλαντ & του Στράθερν, και η Καρολίνα Ματθίλδη της Μεγάλης Βρετανίας, Βασίλισσα της Δανίας. Ο Γεώργιος Γ΄ είχε προσκληθεί στη βάπτιση για ανάδοχος, όμως αρνήθηκε εξαιτίας της επιλογής του αδελφού του να παντρευτεί την Μαρία Ουόλπολ.
Στις 23 Ιουλίου 1816 η Σοφία απέκτησε τον τίτλο προσφώνησης Αυτού Βασιλική Υψηλότητα, εξαιτίας του γάμου του αδελφού της, Γουλιέλμου Φρειδερίκου, με την Μαρία, κόρη του Γεωργίου Γ΄.
Η Σοφία θεωρήθηκε ως πιθανή νύφη για τον Δούκα του Κλάρενς (μετέπειτα Γουλιέλμο Δ΄), όμως εκείνη δεν εξέφρασε ενθουσιασμό για πιθανό γάμο μαζί του. Έτσι, δεν παντρεύτηκε ποτέ, ούτε απέκτησε παιδιά. Έζησε στο Νιου Λοτζ του Ουίνκφιλντ και κατείχε το αξίωμα του Δασοφύλακα του Μεγάλου Πάρκου του Ουίνδσορ. Πέθανε στο Μπλάκχηθ στις 29 Νοεμβρίου 1844 σε ηλικία 71 ετών και ενταφιάστηκε στο Παρεκκλήσι του Αγίου Γεωργίου στο Ουίνδσορ.
Παραπομπές
Κατηγορία:Βρετανίδες πριγκίπισσες
HK
Η συντομογραφία λατινικών και ελληνικών χαρακτήρων HK ή Hk ή hk και ΗΚ ή ηκ μπορεί να αναφέρεται:
Φελίσια Χέμανς
Η Φελίσια Δωροθέα Χέμανς (αγγλικά: Felicia Dorothea Hemans) (25 Σεπτεμβρίου 1793 - 16 Μαΐου 1835) ήταν Αγγλίδα ποιήτρια της ρομαντικής εποχής. Δημοσίευσε την πρώτη της ποιητική συλλογή το 1808 και ήταν μια από τις πιο δημοφιλείς ποιήτριες της εποχής της στον αγγλόφωνο κόσμο.
Σήμερα, τα πιο γνωστά ποιήματά του είναι Τα σπίτια της Αγγλίας και Καζαμπιάνκα, που αναφέρεται στον θάνατο του κυβερνήτη του πλοίου Orient και του 12χρονου γιου του κατά τη ναυμαχία του Αμπουκίρ.
Βιογραφικά στοιχεία
Η Φελίσια Χέμανς γεννήθηκε στο Λίβερπουλ το 1793, ένα από τα έξι παιδιά του Τζορτζ Μπράουν, ο οποίος εργαζόταν στην επιχείρηση εισαγωγής κρασιών του πεθερού του και τον διαδέχθηκε ως πρόξενος της Τοσκάνης στο Λίβερπουλ, και της συζύγου του Φελίσιτι. Οι επιχειρήσεις του πατέρα της έφεραν σύντομα την οικογένεια στη Βόρεια Ουαλία, όπου πέρασε τη νεανική της ηλικία.
Το 1812 παντρεύτηκε τον Ιρλανδό λοχαγό Άλφρεντ Χέμανς. Ο γάμος διαλύθηκε μετά από επτά χρόνια. Το 1818, ο σύζυγός της δεν επέστρεψε από το ταξίδι του στην Ιταλία και οι σύζυγοι δεν συναντήθηκαν ποτέ ξανά, αν και αλληλογραφούσαν για τα πέντε παιδιά τους. Η συγγραφέας αναγκάστηκε να συντηρήσει τον εαυτό της και τους γιους της γράφοντας ποίηση, κάτι που κατάφερε με την μεγάλη επιτυχία των ποιημάτων της.
Το 1827 έφυγε από την Ουαλία, ζώντας πρώτα στα προάστια του Λίβερπουλ και αργότερα στην περιοχή των λιμνών στη Βόρεια Αγγλία, μένοντας στο σπίτι του Γουίλιαμ Γουόρντσγουορθ. Το 1831, μετακόμισε στο Δουβλίνο  για να είναι κοντά στα αδέρφια της. Πέθανε πιθανόν από καρδιακή προσβολή σε ηλικία μόλις 42 ετών.
Συγγραφικό έργο
μικρογραφία|Πορτρέτο της Φελίσια Χέμανς γύρω στο 1820|αριστερά Η Φελίσια Χέμανς άρχισε να γράφει πολύ νωρίς. Εξέδωσε την πρώτη της συλλογή Ποιήματα το 1808 σε ηλικία 15 ετών. Τα ποιήματα ήταν αφιερωμένα στον τότε πρίγκιπα της Ουαλίας και προκάλεσαν το ενδιαφέρον του ποιητή Πέρσι Σέλλεϋ, ο οποίος αλληλογραφούσε μαζί της για κάποιο διάστημα. Ο επόμενος ποιητικός της τόμος είχε τον τίτλο Οικογενειακές Στοργές και εκδόθηκε το 1812. Ήταν μια πολύ παραγωγική συγγραφέας, δημοσίευσε συνολικά 19 ποιητικές συλλογές, από το 1816 έως το 1834, σχεδόν μία κάθε χρόνο. Υπήρξε πολύ γνωστή και αναγνωρισμένη λογοτεχνική προσωπικότητα, με μεγάλη εκτίμηση από σύγχρονους λογοτέχνες όπως ο Γουίλιαμ Γουόρντσγουορθ, ο Γουόλτερ Σκοτ και η μυθιστοριογράφος Τζορτζ Έλιοτ που αναφέρονταν θετικά στο έργο της.
Η ποίηση της Χέμανς ταίριαζε στα γούστα και τις ανάγκες των αναγνωστών, ιδιαίτερα των γυναικών αναγνωστριών, στο πρώτο μισό του 19ου αιώνα. Η ποιήτρια παρουσίασε ιδεαλιστικά τον ρόλο της γυναίκας στη στήριξη του σπιτιού.
Η ποίηση της Χέμανς χαρακτηρίζεται από μια εκλεπτυσμένη στιχουργική μορφή, χρησιμοποίησε, μεταξύ άλλων, το σονέτο. Μεταξύ των δημοφιλέστερων ποιημάτων της είναι τα Καζαμπιάνκα, γνωστό και ως Το αγόρι στάθηκε στο φλεγόμενο κατάστρωμα, Τα σπίτια της Αγγλίας, Το μοιρολόι, Η αποβίβαση των Προσκυνητών Πατέρων και Το μνήμα της ποιήτριας, αφιερωμένο στην Ιρλανδή ποιήτρια Mary Tighe. Ένα μεγαλύτερο έργο της είναι το ποίημα Το καταφύγιο του δάσους, που αφηγείται την ιστορία ενός Ισπανού του 16ου αιώνα, ο οποίος, ξεφεύγοντας από τις θρησκευτικές διώξεις, καταφεύγει στη Βόρεια Αμερική και βρίσκει καταφύγιο σε ένα απρόσιτο δάσος.
Οι Ουαλικές μελωδίες είναι ένα βιβλίο ποίησης που περιέχει επίσης μια σειρά από μεταφράσεις ουαλικής ποίησης και δείχνει ότι η Χέμανς γνώριζε ουαλικά. Τα ποιήματα προορίζονταν για στίχοι τραγουδιών και έχουν ως περιεχόμενο ιστορικά γεγονότα και θρύλους.
Τα έργα της χαρακτηρίζονται από συναισθηματισμό και βικτωριανό σοβινισμό. Παρουσιάζουν όμως και μια αδιαμφισβήτητη πρωτοτυπία, αντικατοπτρίζοντας την ασυνήθιστη για την εποχή ανεξαρτησία της. Το έργο της περιλαμβάνει επίσης τη συλλογή Αρχεία γυναικών, που δημοσιεύτηκε το 1828, στο οποίο περιέγραψε τη μοίρα διάσημων αλλά και άγνωστων γυναικών. Τα ποιήματά της παρέμειναν πολύ δημοφιλή για πάνω από έναν αιώνα.
Αν και κατά τη διάρκεια της ζωής της εκτιμήθηκε από πολλούς γνωστούς ποιητές και συγγραφείς, η αναγνώρισή της έχει σταδιακά ατονήσει. Ο συναισθηματισμός των ποιημάτων της προκάλεσε παρωδίες και έτσι μερικά ποιήματά της είναι γνωστά σε ένα ευρύτερο κοινό σήμερα μόνο στη σατιρική εκδοχή του Νόελ Κάουαρντ και άλλων.
Παραπομπές
Κατηγορία:Άγγλοι ποιητές
Πανεπιστήμιο του Μονάχου
Το Πανεπιστήμιο του Μονάχου, επισήμως «Λουδοβίκειο-Μαξιμιλιάνειο-Πανεπιστήμιο του Μονάχου» ή «Πανεπιστήμιο-Λούντβιχ-Μαξιμίλιαν του Μονάχου» (γερμανικά: Ludwig-Maximilians-Universität München, LMU), είναι πανεπιστήμιο στη Γερμανία και ένα από τα μεγαλύτερα ανώτατα εκπαιδευτικά ιδρύματα της Ευρώπης. Βρίσκεται στην πόλη του Μονάχου. Τα τελευταία έτη το Πανεπιστήμιο του Μονάχου έχει αξιολογηθεί ως το καλύτερο πανεπιστήμιο της Γερμανίας από γερμανικούς φορείς και περιοδικά (CHE-Ranking, Focus) καθώς και από ξένους (Shanghai Ranking, Newsweek).
Ιστορία
Το Πανεπιστήμιο του Μονάχου ιδρύθηκε το 1472 στο Ίνγκολστατ (Ingolstadt) από τον δούκα Λουδοβίκο τον Πλούσιο, όπου και στεγάστηκε μέχρι το 1800, όταν μεταφέρθηκε στο Λάντσχουτ (Landshut) με πρωτοβουλία του Μαξιμίλιαν IV Γιόζεφ. Το 1802 ονομάστηκε Ludwig-Maximilians-Universität (σύμφωνα με τα ονόματα των ιδρυτών του). Τελικά, το 1826, με πρωτοβουλία του βασιλιά της Βαυαρίας Λουδοβίκου, το πανεπιστήμιο μεταφέρθηκε στην πρωτεύουσα της Βαυαρίας, το Μόναχο.
Το 1943 η ομάδα "Weisse Rose" αντιναζιστών φοιτητών και καθηγητών, με εμπνευστές τα αδέλφια Σολ (Scholl) και τον καθηγητή Χούμπερ (Huber) ηγήθηκε εκστρατείας κατά του Χίτλερ.
Σήμερα το Πανεπιστήμιο του Μονάχου είναι μέλος 24 συνεργαζόμενων ερευνητικών κέντρων, που χρηματοδοτούνται από το Γερμανικό Ερευνητικό Ίδρυμα (DFG) και είναι πανεπιστήμιο - οικοδεσπότης για 13 από τα συνεργαζόμενα ερευνητικά κέντρα. Επίσης, είναι οικοδεσπότης σε 12 ερευνητικές εκπαιδευτικές ομάδες του DFG και τρία διεθνή προγράμματα διδακτορίας ως τμήμα του "δικτύου ελίτ" της Βαυαρίας. Προσελκύει πρόσθετα 120 εκατομμύρια ευρώ ετησίως από χρηματοδότηση από το εξωτερικό και περιλαμβάνεται εντατικά στις εθνικές και διεθνείς πρωτοβουλίες χρηματοδότησης.
Το Πανεπιστήμιο του Μονάχου έχει ευρύ φάσμα πτυχιακών προγραμμάτων, με 150 θέματα διαθέσιμα σε διάφορους συνδυασμούς. Το 15% των 45.000 φοιτητών του πανεπιστημίου προέρχονται από στο εξωτερικό.
Το 2005, οι ομοσπονδιακές κυβερνήσεις της Γερμανίας προώθησαν την «πρωτοβουλία τελειότητας» (Exzellenzinitiative), ένα διαγωνισμό έρευνας μεταξύ των πανεπιστημίων της Γερμανίας. Με συνολικά 1,9 δισεκατομμύριο ευρώ, 75% των οποίων προέρχονται από το κράτος, οι ομοσπονδιακές κυβερνήσεις στοχεύουν να προωθήσουν στρατηγικά την κορυφαία έρευνα και την καινοτομία.
Οργάνωση
Το Πανεπιστήμιο του Μονάχου υπάγεται στο γερμανικό ομόσπονδο κρατίδιο της Βαυαρίας. Τα μαθήματα γίνονται στη γερμανική γλώσσα, αν και υπάρχουν ορισμένα μεταπτυχιακά προγράμματα στην αγγλική.
Το Πανεπιστήμιο του Μονάχου διαθέτει τις εξής δεκαοκτώ σχολές:
Εξωτερικοί σύνδεσμοι
Μοναχο Κατηγορία:Μόναχο
Μελανόσωμα
Το μελανόσωμα είναι ένα οργανίδιο που περιέχει μελανίνη, η πιο συχνά απαντούμενη ουσία που απορροφά το φως στο ζωικό βασίλειο. Τα κύτταρα που παράγουν τα μελανοσώματα ονομάζονται μελανοκύτταρα, ενώ τα κύτταρα που εγκυτώνουν τα μελανοσώματα ονομάζονταιν μελανοφάγοι.
Σχήμα
Τα μελανοσώματα συνδέονται με μια μεμβράνη λιπιδίων με το γύρω περιβάλλον τους και είναι γενικά σφαιρικά, ωοειδή ή μακρόστενα. Το σχήμα τους είναι συγκεκριμένο σε κάθε είδος και κυτταρικό τύπο. Έχουν μία χαρακτηριστική δομή σε εικόνες ηλεκτρονικού μικροσκοπίου, η οποία ποικίλει ανάλογα με την ωριμότητα του μελανοσώματος, και για ερευνητικούς λόγους χρησιμοποιείται ένα νουμερικό σύστημα για τις διάφορες φάσεις της ζωής του.
Αναφορές
Κατηγορία:Κυτταρικά οργανίδια
Κεντρική Κατηγορία (NBA)
Η Κεντρική Κατηγορία είναι μία από τις τρεις κατηγορίες της Ανατολικής Περιφέρειας του NBA. Η κατηγορία αποτελείται από πέντε ομάδες: Ιντιάνα Πέισερς, Κλίβελαντ Καβαλίερς, Μιλγουόκι Μπακς, Ντιτρόιτ Πίστονς και Σικάγο Μπουλς. Με εξαίρεση τους Καβαλίερς, όλες οι υπόλοιπες ομάδες εντάχθηκαν από την Κεντροδυτική Κατηγορία.
Η κατηγορία δημιουργήθηκε για πρώτη φορά τη σεζόν 1949-50, ως μία από τις τρεις (μαζί με τη Δυτική και την Ανατολική) στις οποίες χωρίστηκαν οι τότε 17 ομάδες του πρωταθλήματος. Όμως, οι ομάδες μειώθηκαν μετά το τέλος της περιόδου και η κατηγορία διαλύθηκε.
Χρειάστηκε να δημιουργηθεί ξανά πριν την έναρξη της αγωνιστικής περιόδου 1970-71, όταν οι ομάδες στο πρωτάθλημα αυξήθηκαν από 14 σε 17, με την έλευση των Κλίβελαντ Καβαλίερς, Μπάφαλο Μπρέιβς και Πόρτλαντ Τρέιλ Μπλέιζερς. Οι ομάδες χωρίστηκαν σε δύο περιφέρειες (τη Δυτική και την Ανατολική), που η κάθε μία χωριζόταν με τη σειρά της σε δύο κατηγορίες. Η Κεντρική Κατηγορία ξεκίνησε με τέσσερις ομάδες: τους Ατλάντα Χοκς, τους Καβαλίερς, τους Μπάλτιμορ Μπούλετς και τους Σινσινάτι Ρόγιαλς. Οι Χοκς εντάχθηκαν από την Δυτική Κατηγορία, ενώ οι Μπούλετς και οι Ρόγιαλς από την Ανατολική.
Αγωνιστική περίοδος 1949-50
Πριν την έναρξη της σεζόν 1949-50, το BAA συγχωνεύτηκε με το NBL και δημιούργησαν το NBA. Ο αριθμός των ομάδων αυξήθηκε σε 17, οι οποίες χωρίστηκαν σε τρεις κατηγορίες με γεωγραφικά κριτήρια. Έτσι, δημιουργείται η Κεντρική Κατηγορία με 5 ομάδες. Οι Μινεάπολις Λέικερς, οι Ρότσεστερ Ρόγιαλς, οι Σαιντ Λούις Μπόμπερς, οι Σικάγο Σταγκς και οι Φορτ Γουέιν Πίστονς εντάσσονται από τη Δυτική Κατηγορία. Στο τέλος της περιόδου, οι Λέικερς αναδείχθηκαν πρωταθλητές τόσο στην κατηγορία όσο και στο πρωτάθλημα. Πριν την έναρξη της σεζόν 1950-51, έξι ομάδες αποχώρησαν από το πρωτάθλημα και η κατηγορία διαλύθηκε. Οι Μπόμπερς και οι Σταγκς αποσύρθηκαν οριστικά, ενώ οι υπόλοιπες εντάχθηκαν ξανά στη Δυτική Κατηγορία.
Εξωτερικοί σύνδεσμοι
Κατηγορία:Κατηγορίες του NBA Κατηγορία:Ατλάντα Χοκς Κατηγορία:Ιντιάνα Πέισερς Κατηγορία:Κλίβελαντ Καβαλίερς Κατηγορία:Μιλγουόκι Μπακς Κατηγορία:Ντιτρόιτ Πίστονς Κατηγορία:Ορλάντο Μάτζικ Κατηγορία:Σαν Αντόνιο Σπερς Κατηγορία:Σάρλοτ Χόρνετς Κατηγορία:Σικάγο Μπουλς Κατηγορία:Τορόντο Ράπτορς Κατηγορία:Χιούστον Ρόκετς
Πετρ Τσεχ
Ο Πετρ Τσεχ (τσέχικα: Petr Čech, γεννήθηκε 20 Μαΐου 1982) είναι Τσέχος πρώην ποδοσφαιριστής, ο οποίος αγωνιζόταν ως τερματοφύλακας.
Καριέρα σε συλλόγους
Ο Τσεχ, πέρασε το μεγαλύτερο μέρος της καριέρας του για λογαριασμό της Τσέλσι. Ψηφίστηκε στην κορυφαία ενδεκάδα του Ευρωπαϊκού Πρωταθλήματος του 2004 οδηγώντας την ομάδα του στα ημιτελικά του θεσμού. Ο Τσεχ έχει επίσης λάβει την ατομική διάκριση του Καλύτερου Τερματοφύλακα στις σεζόν 2004/2005, 2006/2007 και 2007/2008 του Τσάμπιονς Λιγκ. Επιπλέον, το όνομά του συμπεριλήφθηκε στις κορυφαίες ενδεκάδες της FIFPro και του Τσάμπιονς Λιγκ για τη σεζόν το 2006.
Τίτλοι
thumb|200px|Ο Τσεχ και ο [[Άριεν Ρόμπεν πανηγυρίζουν τον δεύτερό τους τίτλο στην Πρέμιερ Λιγκ το 2006.]]
Εξωτερικοί σύνδεσμοι
Κατηγορία:Τσέχοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Άρσεναλ Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Εθνικής Τσεχίας Κατηγορία:Ποδοσφαιριστές Σπάρτα Πράγας Κατηγορία:Ποδοσφαιριστές Εθνικής Τσεχίας Κ15 Κατηγορία:Ποδοσφαιριστές Σταντ Ρενναί Κατηγορία:Ποδοσφαιριστές Εθνικής Τσεχίας Κ16 Κατηγορία:Ποδοσφαιριστές Εθνικής Τσεχίας Κ17 Κατηγορία:Ποδοσφαιριστές Εθνικής Τσεχίας Κ18 Κατηγορία:Ποδοσφαιριστές Εθνικής Τσεχίας Κ20 Κατηγορία:Ποδοσφαιριστές Εθνικής Τσεχίας Κ21 Κατηγορία:Ποδοσφαιριστές ΦΚ Χμελ Μπλσάνι Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Τρίδυμα Κατηγορία:FIFA Century Club Κατηγορία:Ξένοι ποδοσφαιριστές στη Γαλλία Κατηγορία:Παίκτες νικητές ΟΥΕΦΑ Γιουρόπα Λιγκ
Κύπελλο Ελλάδος καλαθοσφαίρισης γυναικών 1996-1997
To Κύπελλο Ελλάδος καλαθοσφαίρισης γυναικών 1996-97 ξεκίνησε στις 28 Σεπτεμβρίου 1996 με τους αγώνες της πρώτης φάσης και τελείωσε στις 9 Απριλίου 1997 με τον τελικό, ο οποίος έγινε στην Κατερίνη μεταξύ του Απόλλωνα Καλαμαριάς και του Ολυμπιακού Βόλου. Το κύπελλο κατέκτησε ο Απόλλων.
Τελικός
Ο τελικός διεξήχθη στις 9 Απριλίου 1997 στην Κατερίνη.
Πηγές
Γυναικων 1996 1997 Κατηγορία:Καλαθοσφαίριση το 1996 Κατηγορία:Καλαθοσφαίριση το 1997
Ίαν Κέρτις
O Ίαν Κέρτις (αγγλικά: Ian Curtis, 15 Ιουλίου 1956 - 18 Μαΐου 1980) ήταν Άγγλος τραγουδιστής, τραγουδοποιός και μουσικός. Ήταν ο τραγουδιστής και στιχουργός του post-punk συγκροτήματος Joy Division. Οι Joy Division κυκλοφόρησαν το πρώτο άλμπουμ τους, Unknown Pleasures το 1979 και ηχογράφησαν το επόμενο, το Closer, το 1980.
Ο Κέρτις, ο οποίος υπέφερε από επιληψία και κατάθλιψη, αυτοκτόνησε στις 18 Μαΐου 1980, την παραμονή της πρώτης περιοδείας των Joy Division στη Βόρεια Αμερική και λίγο πριν την κυκλοφορία του δεύτερου άλμπουμ τους. Η αυτοκτονία του είχε ως αποτέλεσμα τη διάλυση του συγκροτήματος και τον σχηματισμό των New Order. Ο Κέρτις ήταν γνωστός για την μπάσα-βαρύτονη φωνή του, το χορευτικό του στυλ και τη σύνθεση τραγουδιών που ήταν γεμάτα με εικόνες απελπισίας, κενότητας και αλλοτρίωσης.
Πρώτα χρόνια
Ο Ίαν Κέβιν Κέρτις γεννήθηκε στις 15 Ιουλίου 1956, στο Memorial Hospital στο Stretford του Λάνκασαϊρ και μεγάλωσε σε οικογένεια της εργατικής τάξης στο Μάκλσφιλντ του Τσεσάιρ. Από μικρή ηλικία εμφάνισε ένα ιδιαίτερο ενδιαφέρον για την ποίηση.
Ως έφηβος, επισκεπτόταν ηλικιωμένους ως μέρος ενός σχολικού προγράμματος. Κατά την διάρκεια των επισκέψεων του, αυτός και οι φίλοι του έκλεβαν φάρμακα και τα δοκίμαζαν και οι ίδιοι. Σε μια περίπτωση όταν ήταν 16 ετών, αφού κατανάλωσε μια μεγάλη δόση χλωροπρομαζίνης που είχε κλέψει μαζί με τους φίλους του, ο Κέρτις βρέθηκε αναίσθητος στην κρεβατοκάμαρά του από τον πατέρα του και μεταφέρθηκε στο νοσοκομείο για πλύση στομάχου.
Eίχε έντονο ενδιαφέρον για τη μουσική από την ηλικία των 12 ετών, και αυτό το ενδιαφέρον αναπτύχθηκε πολύ στα εφηβικά του χρόνια έχοντας επιρροές από καλλιτέχνες όπως ο Τζιμ Μόρισον και ο Ντέιβιντ Μπόουι. Το γεγονός πως ο Τζιμ Μόρισον πέθανε νέος τον είχε επηρεάσει ιδιαίτερα εξιδανικεύοντας την ιδέα του να πεθάνει και ο ίδιος νέος .Ο Κέρτις σπάνια μπορούσε να αγοράσει δίσκους, με αποτέλεσμα να τους κλέβει συχνά από τοπικά καταστήματα.
Παρακολούθησε το King's School, το οποίο εγκατέλειψε σύντομα αφού απογοητεύτηκε από την ακαδημαϊκή ζωή και επέλεξε να βρει κάποια εργασία.Έπιασε δουλειά σε ένα δισκοπωλείο στο κέντρο του Μάντσεστερ, πριν αποκτήσει πιο σταθερή απασχόληση στη δημόσια διοίκηση.
Στις 23 Αυγούστου 1975, ο Κέρτις παντρεύτηκε τη Ντέμπορα Γούντραφ, με την οποία γνωρίστηκε μέσω ενός φίλου του. Είχαν ένα παιδί, μια κόρη με το όνομα Ναταλί, που γεννήθηκε στις 16 Απριλίου 1979.
Joy Division
Τον Ιούνιο του 1976 ο Κέρτις συνάντησε τους Peter Hook, Bernard Sumner και Terry Mason, με τους οποίους δημιούργησε ένα συγκρότημα. Στις 19 Μαΐου 1977 έκαναν την πρώτη τους εμφάνιση με το όνομα Warsaw, το οποίο είναι παρμένο από το τραγούδι "Warszawa" του μουσικού Μπόουι, τον οποίο θαύμαζε ο Κέρτις. Το πρώτο τους EP An Ideal for Living κυκλοφόρησε τον Ιανουάριο του 1978 με το νέο όνομα της μπάντας Joy Division, καθώς υπήρχε ήδη μια μπάντα του Λονδίνου με το όνομα Warsaw Pakt. Σε ένα από τα τραγούδια τους ,το Warsaw ,γινόταν αναφορά στη ζωή του Ναζί Ρούντολφ Ες.
Τον Δεκέμβριο του 1978, όταν επέστρεψε από μια συναυλία στο Λονδίνο, ο Κέρτις είχε την πρώτη του επιληπτική κρίση. Ωστόσο, οι γιατροί δεν μπόρεσαν ποτέ να βρουν την αιτία για την ασθένειά του. Το φάρμακο, που έλαβε τότε ο Κέρτις, προκάλεσε μεγάλες μεταβολές στη διάθεσή του, οι οποίες αντικατοπτρίζονται μέσα από τους καταθλιπτικούς και σκοτεινούς στίχους των τραγουδιών του συγκροτήματος.
Τον Ιούνιο του 1979 κυκλοφόρησε το πρώτο άλμπουμ των Joy Division, Unknown Pleasures.
Κατά τη διάρκεια αυτής της περιόδου άτομα από το οικείο περιβάλλον του Κέρτις άρχισαν να ανησυχούν για πρώτη φορά για την ψυχική υγεία του από το περιεχόμενο των στίχων των τραγουδιών του. Καθώς οι Joy Division γίνονταν όλο και πιο αναγνωρίσιμοι, ο ίδιος συνέχιζε τη κατάχρηση ναρκωτικών. Σύμφωνα με τη σύζυγό του, πέρα από όλα τα άλλα ασχολήθηκε εμμονικά με τη Ναζιστική Γερμανία.
Ενώ έπαιζε με τους Joy Division,ο Κέρτις έγινε γνωστός για την αμήχανη συμπεριφορά του και το ιδιαίτερο στυλ χορού, το οποίο ήταν επηρεασμένο από τις κρίσεις επιληψίας που εκδήλωνε.
Θάνατος
μικρογραφία|266x266εσ|Ο τάφος του Κέρτις με τη χαρακτηριστική επιγραφή από το ομώνυμo τραγούδι της μπάντας Love Will Tear Us Apart. Κατά τη διάρκεια της ευρωπαϊκής περιοδείας τους το 1980, η σύζυγός του ανακάλυψε την εξωσυζυγική σχέση του Κέρτις με μία δημοσιογράφο από το Βέλγιο, την Annik Honoré.
Παράλληλα είχε επίσης επιληπτικές κρίσεις κατά τη διάρκεια κάποιων συναυλιών. Στις 6 Απριλίου 1980 προσπάθησε να αυτοκτονήσει, αλλά απέτυχε. Ο Τόνι Γουίλσον τότε εξέφρασε βαθιές ανησυχίες για την ψυχική και σωματική υγεία του Κέρτις και τον κάλεσε στο εξοχικό του για να ξεκουραστεί. Ενώ ήταν εκεί, είναι γνωστό ότι είχε γράψει αρκετές επιστολές στην Honoré ομολογώντας πως είχε αισθήματα για αυτήν.
Ο Κέρτις τελικά κρεμάστηκε στη κουζίνα του σπιτιού του τη νύχτα της 17-18 Μαΐου 1980 (την ημέρα πριν από την έναρξη της περιοδείας) στο Μάκλσφιλντ.
Πριν κρεμαστεί έγραψε ένα σημείωμα στη σύζυγο του. Σύμφωνα με τον Τόνι Γουίλσον, ο Κέρτις πέρασε μερικές ώρες πριν από την αυτοκτονία του παρακολουθώντας την ταινία Στρόζεκ του 1977 του Βέρνερ Χέρτζογκ και ακούγοντας μουσική από το άλμπουμ The Idiot του Iggy Pop.
Το σώμα του αποτεφρώθηκε και οι στάχτες του τάφηκαν στο νεκροταφείο του Μάκλσφιλντ στις 23 Μαΐου. Η επιτύμβια πλάκα του φέρει την επιγραφή "Love Will Tear Us Apart", που επέλεξε η σύζυγός του, ως αναφορά στο τραγούδι των Joy Division με το ίδιο όνομα. Η πλάκα κλάπηκε από αγνώστους τη νύχτα της 1ης Ιουλίου 2008, αλλά ύστερα αντικαταστάθηκε από άλλη. Για δεύτερη φορά κλάπηκε τον Αύγουστο του 2019.
Τα υπόλοιπα μέλη των Joy Division δημιούργησαν ένα νέο συγκρότημα με το όνομα New Order και αρχικά χρησιμοποίησαν τις συνθέσεις και τα κείμενα του Κέρτις. To πρώτο κομμάτι τους Ceremony ηχογραφήθηκε από τους Joy Division πριν από το θάνατο του Κέρτις.
Στυλ και προσωπικότητα
Ο Κέρτις μετέφερε στη μουσική της μπάντας σκοτεινές επιρροές με ρομαντισμό, ένταση και με αναφορές για τη μοναξιά, τη σχιζοφρένεια και την επιληψία. Ήταν αρκετά στοχαστικός άνθρωπος και ποιητής. Το έδειξε στους στίχους του, σε τραγούδια όπως το "She's Lost Control", του οποίου οι στίχοι αναφέρονται σε μια νεαρή γυναίκα την οποία είχε γνωρίσει μέσω της απασχόλησής σε κέντρο επαγγελματικής αποκατάστασης στο Μάκλσφιλντ μεταξύ 1978 και 1979. Η γυναίκα είχε επιληψία και ήταν απελπισμένη να βρει δουλειά, αλλά υπέφερε από επιληπτικές κρίσεις. Κάποια στιγμή η γυναίκα σταμάτησε να επισκέπτεται το κέντρο και ο Κέρτις ήρθε σε επαφή με την οικογένεια της όπου έμαθε για το θάνατό της, ο οποίος τον επηρέασε σοβαρά.
Ο καταθλιπτικός τόνος των στίχων των συνθέσεων του παρουσιάζεται και σε τραγούδια όπως "Disorder", "The Day of the Lords", "Love Will Tear Us Apart". Αυτά τα κομμάτια οδήγησαν τους οπαδούς, ακόμα και τη σύζυγό του, να πιστεύουν ότι τραγουδούσε για τη δική του ζωή.
Η γοητεία του Κέρτις με το θάνατο του έχει βαθύνει με την πάροδο του χρόνου. Ο θυελλώδης γάμος του σε ηλικία μόλις 19 ετών, η εξωσυζυγική του σχέση και τα προβλήματα υγείας τον οδήγησαν σε μια προσωπική κρίση με αποτέλεσμα να κλειστεί στον εαυτό του και στους δικούς του στίχους.
Με την αινιγματική παρουσία του και τη φωνή του σε συνδυασμό με την εκτέλεση των εκκεντρικών του χορευτικών βημάτων, τα οποία ήταν σαφώς επηρεασμένα από τις κρίσεις επιληψίας που υπέφερε και επί σκηνής άφησε χαραγμένη την εικόνα του στο συγκρότημα και στο είδος της Ποστ πανκ μουσικής. Ο Κέρτις πέρασε τη ζωή του μεταξύ μουσικής και ποίησης. Υπέφερε από κατάθλιψη και βασανίστηκε από την ιδέα του διαζυγίου, με την οποία η γυναίκα του τον είχε απειλήσει. Ο γάμος του διαλύθηκε και από αυτήν την κατάσταση γεννήθηκε το πιο γνωστό τραγούδι του συγκροτήματος: "Love Will Tear Us Apart".
Παραπομπές
Κατηγορία:Άγγλοι τραγουδιστές Κατηγορία:Άγγλοι στιχουργοί Κατηγορία:Άγγλοι τραγουδοποιοί Κατηγορία:Αυτόχειρες καλλιτέχνες Κατηγορία:Joy Division
Μεταφράσεις της Αγίας Γραφής
Οι μεταφράσεις της Αγίας Γραφής αποτελούν γλωσσικές αποδόσεις του ιερού κειμένου των Γραφών σε άλλη γλώσσα ή μεταφορά σε άλλο τύπο της ίδιας γλώσσας.
Υπολογίζεται ότι σήμερα η Αγία Γραφή, ολόκληρη ή τμήματά της, έχει μεταφραστεί σε πάνω από 1.800 γλώσσες. Εντούτοις, ενώ τα πρωτότυπα κείμενα θεωρούνται θεόπνευστα, δεν ισχύει το ίδιο για τις μεταφράσεις ή τους μεταφραστές, στο σύνολο σχεδόν του χριστιανισμού. Εξαίρεση του κανόνα αυτού αποτελεί η Μετάφραση των Εβδομήκοντα, που στην Ορθόδοξη και τη Ρωμαιοκαθολική Εκκλησία, επικυρώθηκε ως θεόπνευστη από τοπικές και οικουμενικές συνόδους, καθώς χρησιμοποιήθηκε από τους αποστόλους στα κείμενα της Καινής Διαθήκης (ιδιαίτερα στις επιστολές του Παύλου) και από εκκλησιαστικούς συγγραφείς στην Ανατολή και τη Δύση.
Ιστορικά, το έργο της Βιβλικής μετάφρασης ανάγεται στον τρίτο αιώνα π.Χ, όταν άρχισε το έργο της ελληνικής μετάφρασης των Εβδομήκοντα από τις θεόπνευστες Άγιες Γραφές που ήταν γραμμένες στην εβραϊκή και αραμαϊκή γλώσσα.
Ακολουθεί ένας συνοπτικός συγκεντρωτικός πίνακας μεταφράσεων της Βίβλου που έχουν κυκλοφορήσει κυρίως στην ελληνική και στην αγγλική αλλά και σε άλλες γλώσσες, καθώς και μελλοντικές μεταφράσεις. Για κάθε μετάφραση καταγράφονται εν συντομία και εφόσον υπάρχουν διαθέσιμες οι εξής πληροφορίες:
Μεταφράσεις στην ελληνική
(interwiki en:Bible translations into Greek)
Βλέπε επίσης
Κατηγορία:Μεταφράσεις και αποδόσεις της Αγίας Γραφής
Ακίλλε Λάουρο
Βιογραφικά στοιχεία
Ο Ακίλλε ήταν το πέμπτο από τα 6 τέκνα του πλοιοκτήτη Τζοακκίνο Λάουρο και της Λάουρα Καφιέρο, και έγινε με τη σειρά του ο ιδιοκτήτης της «Φλόττα Λάουρο», ενός από τους μεγαλύτερους ιταλικούς εμπορικούς στόλους όλων των εποχών και μιας από τις μεγαλύτερες περιουσίες στη νότια Ιταλία. Αποφασιστικός παράγοντας στη δυναμική των δραστηριοτήτων του ήταν η διαίσθησή του ότι οι εργαζόμενοι στις επιχειρήσεις του θα έπρεπε να συμμετέχουν στα οφέλη της απασχολήσεώς τους.
Ως πολιτικός, ο Ακίλλε διετήρησε επί μακρόν μεγάλη δημοφιλία. Η πλειονότητα των κατοίκων της Νάπολης ήταν οπαδοί του, ώστε στις δημοτικές εκλογές του 1952 και του 1956 πήρε σχεδόν 300 χιλιάδες ψήφους, αριθμός μεγαλύτερος από οποιουδήποτε άλλου υποψήφιου δημάρχου Νάπολης μέχρι τότε. Στις γενικές εκλογές του 1953 εξάλλου, πήρε 680 χιλιάδες ψήφους ως υποψήφιος βουλευτής, που ήταν επίσης αριθμός-ρεκόρ για τη συγκεκριμένη εκλογική περιφέρεια.
Μεταπολεμικώς, μετά από μια αρχική συμμετοχή στο Μέτωπο του Κοινού Ανθρώπου, ο Λάουρο δραστηριοποιήθηκε στο φιλομοναρχικό κίνημα του Αλφρέντο Κοβέλλι και στήριξε οικονομικώς τη δημιουργία του Μοναρχιστικού Εθνικού Κόμματος (PNM). Διετέλεσε επί πολλά έτη δήμαρχος της Νάπολης, εκτιμώμενος αλλά και επικρινόμενος για τη διαχείριση των δημοτικών πόρων.
Μια πλατεία στην πόλη Σορρέντο πήρε το όνομά του, όπως και το κρουαζιερόπλοιο «Ακίλλε Λάουρο», γνωστό από την πειρατική κατάληψή του από τρομοκράτες τον Οκτώβριο του 1985.
Εξωτερικοί σύνδεσμοι
Κατηγορία:Ιταλοί επιχειρηματίες Κατηγορία:Ιταλοί βουλευτές και γερουσιαστές
Γουλιέλμος Η΄ του Μομφερράτου
Ο Γουλιέλμος Η΄ Παλαιολόγος (Guglielmo VIII Paleologo, ή απλά Guglielmo VIII, marchese di Monferrato· 19 Ιουλίου 1420 - 27 Φεβρουαρίου 1483), Μαρκήσιος του Μομφερράτου (1464 - 1483) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν δεύτερος γιος του Ιωάννη Ιακώβου του Μομφερράτου και της Ιωάννας της Σαβοΐας, κόρης του Αμεδαίου Η΄ της Σαβοΐας.
Μαρκήσιος του Μομφερράτου
Διαδέχθηκε τον μεγαλύτερο αδελφό του Ιωάννη Δ΄ Παλαιολόγο, ο Φρειδερίκος Γ΄ της Αγίας Ρωμαϊκής Αυτοκρατορίας του απέδωσε τις περιοχές που είχε αφαιρέσει ο Αμεδαίος Η΄ της Σαβοΐας από τον πατέρα του (1435). Παρείχε τις υπηρεσίες του ως κοντοτιέρος (αρχηγός εταιρείας μισθοφόρων) στον νέο ηγεμόνα του Μιλάνου Φραγκίσκο Α΄ Σφόρτσα και έγινε παιδαγωγός στον γιο του Γκαλεάτσο Μαρία Σφόρτσα. Όταν ο Γκαλεάτσο Μαρία δολοφονήθηκε (1476) o Γουλιέλμος Η΄ έγινε προϊστάμενος της συνέλευσης του Μιλάνου. Δεν είχε γιους και τον διαδέχθηκε ο μικρότερος αδελφός του Βονιφάτιος Γ΄ του Μομφερράτου.
Οικογένεια
Νυμφεύτηκε σε πρώτο γάμο το 1465 τη Μαρία από τον Οίκο της Φουά-Γκραγύ, κόρη του Γκαστόν Δ΄ κόμη της Φουά και απέκτησε:
Η Μαρία απεβίωσε το 1467 και ο Γουλιέλμος Η΄ νυμφεύτηκε σε δεύτερο γάμο την Ελισάβετ Σφόρτσα, κόρη του Φραγκίσκου Α΄ δούκα του Μιλάνου και απέκτησε:
Η Ελισάβετ απεβίωσε το 1474 και το επόμενο έτος ο Γουλιέλμος Η΄ έκανε τρίτο γάμο με τη Μπερνάρντα ντε Μπρος.
Εξωτερικοί σύνδεσμοι
Κατηγορία:Μαρκήσιοι του Μομφερράτου Κατηγορία:Οίκος Παλαιολόγων του Μομφεράτου
Λιθιαμίδιο
Το λιθιαμίδιο ή αμίδιο του λιθίου (αγγλικά lithium amide) είναι ανόργανη ένωση, που περιέχει λίθιο, άζωτο και υδρογόνο, με τύπο LiNH2. Δομικά, αποτελείται από ένα κατιόν λιθίου (Li+) κι ένα ανιόν αμιδίου (NH2-), που είναι η συζυγής βάση της αμμωνίας. Το χημικά καθαρό λιθιαμίδιο, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι ένα λευκό στερεό με μια τετραγωνική κρυσταλλική δομή.
Παραγωγή λιθιαμιδίου
Το λιθιαμίδιο παράγεται βιομηχανικά συνθερμαίνοντας μεταλλικό λίθιο ή υδρίδιο του λιθίου (LiH) με ρεύμα (ατμών) αμμωνίας (ΝΗ3). Επιπρόσθετα, το λιθιαμίδιο σχηματίζεται αργά με τη διάλυση μεταλλικού λιθίου σε υγρή αμμωνία. Όπως συμβαίνει και με τα άλλα αμίδια των αλκαλιμετάλλων, καθώς και με τα αμίδια των αλκαλικών γαιών, η αντίδραση σχηματισμού αυτών (των αμιδίων) επιταχύνεται αξιοσημείωτα με την παρουσία διχλωριούχου σιδήρου (FeCl2):
«Θυγατρικά» λιθιαμίδια
Γενικά, οι ανιονικές συζυγείς βάσεις των αμινών είναι γνωστές ως «αμίδια» (για την ακρίβεια ως «αμιδιούχα ανιόντα»). Έτσι, ο όρος «λιθιαμίδιο» (εκτός από το να αναφέρεται στη «μητρική ένωση») είναι δυνατό να αναφέρεται σε κάθε ένωση που ανήκει στην τάξη των λιθιούχων αλάτων αμίνης. Αυτές οι χημικές ενώσεις έχουν γενικό τύπο Li+NR2-, ο οποίος τύπος συμπεριλαμβάνει και το «μητρικό» λιθιαμίδιο. Στα συνηθισμένα σε εφαρμογές «θυγατρικά» λιθιαμίδια συμπεριλαμβάνονται το λιθιοδιισοπροπυλαμίδιο [LDA, Li N(iPr)2], το λιθιοτετραμεθυλοπιπεριδίδιο (LiTMP) και το λιθιοεξαμεθυλοδισιλαζίδιο (LiMDS).
Παραγωγή υποκατεστημένων λιθιαμιδίων
Αντίστοιχα, τα υποκατεστημένα λιθιαμίδια (LiNR2) παράγονται με επίδραση μεταλλικού λιθίου στις αντίστοιχες πρωτοταγείς ή δευτεροταγείς αμίνες (RNHR'):
Παραδείγματα υποκατεστημένων λιθιαμιδίων
Το λιθιαμίδιο της 2,2,6,6-τεταμεθυλοπιπεριδίνης κρυσταλλώνεται ως τετραμερές: thumb|center|300px|Τετραμερές υποκατεστημένο λιθιαμίδιο
Από την άλλη, το λιθιαμίδιο της δι-(1-φαινυλαιθυλ)αμίνης κρυσταλλώνεται ως τριμερές: thumb|center|300px|Τριμερές υποκατεστημένο λιθιαμίδιο
Είναι ακόμη πιθανό να παραχθούν μικτά ολιγομερή μεταξύ μεταλλικών αλκοξειδίων [M(OR)x] και αμιδίων. Αυτά είναι συγγενικά με τις σουπεράσεις, που είναι μίγματα μεταλλικών αλκοξειδίων και αλκυλίων. Τα κυκλικά ολιγομερή σχηματίζονται όταν τα άτομα αζώτου σχηματίσουν ομοιοπολικούς σ δεσμούς με τα άτομα του λιθίου, αφήνοντας έτσι τα μονήρη ζεύγη ηλεκτρονίων τους για να σχηματίσουν ημιπολικούς δεσμούς με άλλα μεταλλικά κέντρα.
Άλλες οργανολιθιακές ενώσεις, όπως το βουτυλολίθιο (BuLi) γενικά θεωρείται ότι υπάρχουν και λειτουργούν μέσω υψηλού βαθμού συμπυκνωμένα χημικά είδη.
Φυσικοχημικές ιδιότητες
Όπως προαναφέρθηκε, το λιθιαμίδιο στη στερεή κατάσταση σχηματίζει άχρωμους τετραγωνικούς κρυστάλλους, στην ομάδα διαστήματος I4 (θέση 82).
Μετά την τήξη του, στην υγρή πλέον κατάσταση, γίνεται πράσινο. Το υγρό αυτό, μετά την ψήξη και πήξη του, αποχρωματίζεται εκ νέου.
Χημική συμπεριφορά
Με την επίδραση υδροχλωρίου (HCl) παράγει χλωριούχο αμμώνιο (NH4Cl):
Το λιθιαμίδιο, στις κανονικές συνθήκες περιβάλλοντος είναι άχρωμο και άοσμο στερεό που υδρολύεται:
Το λιθιαμίδιο ασθενώς προσβάλλει το γυαλί.